《召诸弟博饮》
宋代·刘敞

今日寒颇甚，淮南似京土。江风既落木，山雪亦带雨。

幽居自无既，病卧亦寡侣。壮心顾牢落，出门孔多阻。

古人戏枭卢，志气本尚武。胜来在快意，百万不足数。

恨无酒如渑，杯盂空屡举。开颜强隐几，岂必叹贫窭。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。